Árið 2015 stefnir í að verða hlýjasta ár síðan mælingar hófust . Nú þegar hafa þrír mánuðir bætt mánaðarmeðaltöl hitastigs í heiminum . Hlýjasta ár sögunnar hingað til var í fyrra . Nýliðinn júnímánuður er meðal þeirra mánuða þar sem meðalhiti var hærri en fyrra hitamet , samkvæmt stærstu veðurstofum í heimi . Það eru veðurstofa Geimferðarstofnunar Bandaríkjanna , Loftslagsstofnun Japan og sjávar - og loftslagsstofnun Bandaríkjanna . Fyrstu sex mánuðir ársins eru samanlagt þeir hlýjustu sem mældir hafa verið , sem eykur líkurnar á því að árið 2015 muni bæta hitametið sem sett var í fyrra . Júní , til að mynda , var ekki aðeins hlýjasti júnímánuðurinn , heldur fjórði hlýjasti mánuður fyrir hvaða mánuð ársins , síðan mælingar hófust . Auglýsing Loftslag árið 2014 og valin tilfelli Smelltu á pinnana til að lesa um hvert afbrigði . Bláu blettirnir á kortinu sýna meðalköldustu bletti jarðar árið 2014 . Kortið byggir á gögnum Veðurstofunnar , NOAA og AFP . Að einhverju leyti má kenna veðurafbrigðinu El Niño sem nú er að myndast í Kyrrahafi . Veðurafbrigðið verður til annað hvert ár og á það til að auka meðalhita á allri plánetunni . Áhrif El Niño geta hins vegar ekki ein skýrt þessar miklu hitabreytingar sem nú eiga sér stað . Til dæmis hafa 14 af 15 hlýjustu árum síðan mælingar hófust á seinni hluta 19. aldar verið á þessari öld ; eftir árið 2000 . Kjarninn fjallaði um það í febrúar , þegar ársmeðaltal ársins 2014 lá fyrir , að öll ár 21. aldarinnar hafi nú raðað sér á lista fimmtán hlýjustu ára sögunnar . Aðeins árið 1998 kemst einnig á þann lista . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .